Musk nie bekommerd oor massa-uittog by TwitterElon Musk. (Foto: Patrick Pleul/POOL/AFP) Groot getalle Twitter-werknemers se paaie sal na verwagting met dié sosialemediaplatform sŉ skei nadat die nuwe eienaar Elon Musk ŉ ultimatum aan sy personeellede gestel het. Dit volg ná Musk vandeesweek glo in ŉ e-pos aan sy werknemers gesê het hulle moet hul daartoe verbind om voortaan langer ure en teen ŉ intense pas te werk, of eerder die maatskappy verlaat. “Gaan asseblief voort om die maatskappy se beleid in ag te neem deur nie vertroulike inligting op sosiale media, met die media of elders te bespreek nie,” het Musk verder gesê. In die tussentyd het Twitter aangekondig dat sy kantoorgeboue met onmiddellike inwerkingtreding sluit en op 21 November sal heropen, berig BBC. The message sent to Twitter staff !! #Twitter temporarily closing office buildings and removing all badge access of Employees till Nov 21st ????#ElonMusk pic.twitter.com/RwDD05FEbC — Gopal Karneedi (@gopal_karneedi) November 18, 2022 Werknemers wat nie teen Donderdag aangedui het dat hulle wil aanbly nie, sal drie maande se skeidingsloon ontvang. Hoewel dit onduidelik is hoeveel werknemers gekies het om te bly, blyk dit wel of ŉ groot aantal personeellede ontevrede met die nuwe beleid is. “Die beste mense bly, so ek is nie uiters bekommerd nie,” het Musk op Twitter oor die uittog gesê. Reuters berig dit is nog in die stadium onduidelik hoeveel werknemers wel gekies het om te bly, maar die getal personeellede wat onwillig is om aan te bly, wys Musk is besig om die maatskappykultuur meedoënloos te verander, veral ná hy reeds die helfte van sy werknemers, onder wie topbestuur, die trekpas gegee het. Hierdie verwikkelinge volg kort nadat Musk vroeër vandeesmaand die helfte van sy 7 500 personeel afgelê het. Maroela Media het berig dat die afleggings deel is van Musk se pogings om maniere te vind om vir die yslike $44 miljard-ooreenkoms (meer as R 760 miljard) te betaal waar hy miljarde dollar se skuld oorgeneem het. Hy het ook glo $15,5 miljard (nagenoeg R95 miljard) se aandele in Tesla verkoop. The best people are staying, so I’m not super worried — Elon Musk (@elonmusk) November 18, 2022 Bronne: BBC, Reuters